text: Haderslev-skole vinder filmpris
  22 juni 2012 kl. 13.07
  Kortfilmen Voks fra Favrdalskolen i Haderslev har vundet prisen som den bedste producerede kortfilm i Danmark. Prisen blev overrakt af tv-værten Jacob Riising, som kom forbi skolen fredag formiddag.
  Kåringen er blevet til med økonomisk støtte fra Film Fyn, som samler alle de kommunale vinderfilm fra hele landet. De sponserer også et gavekort til en biograftur for hele klassen, inklusiv popcorn og cola. 
  Konkurrencen var for alle 8. klasser i landet, men filmen fra Haderslev var helt speciel. 
  Juryen bestod af Mette Bihl fra Odense Filmværksted og Heidi Philipsen fra SDU Odense.
  Du kan se vinderfilmen her.
  